**Sirius, n.o. - Komenského10 031 01 Liptovský Mikuláš**

**Informácia k tlačivám na účely poukázania podielu zaplatenej dane za**

 **rok 2017**

Fyzická osoba s príjmami zo závislej činnosti, ktorej zamestnávateľ vykoná ročné zúčtovanie preddavkov na daň za rok 2017, je oprávnená podať vyhlásenie o poukázaní podielu zaplatenej dane z príjmov fyzickej osoby do výšky 2% (3%), a to právnickej osobe určenej v tomto vyhlásení.

Vyhlásenie o poukázaní zaplatenej dane za rok 2017 j táto fyzická osoba povinná podať iba na tlačive, ktorého vzor určilo finančné riaditeľstvo, a ktoré je zverejnené na webovom sídle finančnej správy, taktiež na webovom sídle Sirius, n.o.

**Od 1.1.2018 je možné Vyhlásenie podať** správcovi dane **výlučne na tomto predpísanom (štruktúrovanom) tlačive – V2Pv17 – je priložené v sekcii 2% z dane.**

**Od 1.1.2018 je možné Potvrdenie o zaplatení dane podať** správcovi dane **výlučne na tomto predpísanom (štruktúrovanom) tlačive – V2Pv17\_P– je priložené v sekcii 2% z dane.**

Daňovníci, ktorý zamestnávateľ vykonal ročné zúčtovanie preddavkov na daň z príjmov za zdaňovacie obdobie 2017, **po prvýkrát za toto zdaňovacie obdobie môžu postupovať pri poukázaní podielu zaplatenej dane len prostredníctvom týchto povinných (štruktúrovaných) tlačív a nemôžu použiť** vlastné tlačivo vyhlásenia, resp. iné tlačivo potvrdenia i zaplatení dane.

**Odporúčania pre spôsob podania tlačív.**

Daňovníci môžu predložiť v listinnej podobe Vyhlásenie a potvrdenie o zaplatení dane nasledovnými spôsobmi:

1. na dvoch samostatných listoch pri jednostrannej tlači, kde na jednom liste bude vyplnené Vyhlásenie a na druhom bude Potvrdenie o zaplatení dane vystavené zamestnávateľom daňovníka. To znamená, že na druhej strane Potvrdenia a zaplatení dane sa nemôže nachádzať nevyplnené štruktúrované tlačiva Vyhlásenia a taktiež na druhej strane Vyhlásenia s nemôže nachádzať nevyplnené štruktúrované tlačivo Potvrdenia o zaplatení dane, alebo
2. na jednom liste pri obojstrannej tlači bude vyplnené na jednej strane Vyhlásenie a na druhej strane listu Potvrdene o zaplatení dane vystavené zamestnávateľom daňovníka. Ak sú teda obidve tlačivá vytlačené na jednom liste, je potrebné vyplniť ich na tomto jednom liste.